Калганов Алексей Нестерович

Калганов Алексей Нестерович (25 март 1921 йыл — 16 апрель 1990 йыл) — Бөйөк Ватан һуғышы яугиры, танкыға ҡаршы истребитель артиллерия полкының орудие командиры, гвардия өлкән сержанты. Советтар Союзы Геройы (1945). Курск ҡалаһының почётлы гражданы.

 Биографияһы 
Алексей Нестерович Калганов 1921 йылдың 25 мартында Өфө губернаһы Стәрлетамаҡ өйәҙе (хәҙерге Башҡортостан Республикаһының Ҡырмыҫҡалы районы Яңы Ҡуғанаҡ ауылында крәҫтиән ғаиләһендә тыуған.

Мәктәптә 7 класты тамамлай, һуңынан колхозда эшләй.

1942 йылдың майынан Бөйөк Ватан һуғышында: Воронеж, Брянск, Үҙәк, 1-се Белоруссия фронттарында һуғыша. Яралана, контузия ала.

Берлинға килеп ингән ерҙәрҙәге һуғыштарҙа һәм урам һуғышында батырлыҡ күрһәтә. 1945 йылдың 23-25 апрелендә расчет менән туранан-тура төҙәп 2 танкты, 3 зенит орудиеһын, 2 пулеметты, 15 фаустник, автоматсылар төркөмөн юҡ итә. Һуғыштарҙың береһендә яралана, әммә сафта ҡала, фашистарҙың тағы ике танкын яндыра һәм бер нисә һалдатын юҡ итә.

1945 йылдың 31 майында командованиеның хәрби заданиеларын теүәл үтәгәне һәм ҡаһарманлыҡ һәм батырлыҡ күрһәткәне өсөн «Советтар Союзы Геройы» исеме бирелә

1946 йылда демобилизациялана. Ауыл хужалығы етәксе хеҙмәткәрҙәренең партия мәктәбен тамамлай. 1967 йылда Өфөгә килә, бындағы витамин заводында эшләй.

1990 йылдың 16 апрелендә вафат була. Өфөлә ерләнгән.

 Маҡтаулы исемдәре һәм башҡа бүләктәре 
 Советтар Союзы Геройы (31.05.1945)
 «Алтын Йондоҙ» миҙалы 
 Ленин ордены
 II дәрәжә Ватан һуғышы ордены (18.07.1943)
 III дәрәжә Дан ордены (20.07.1944)
 II дәрәжә Дан ордены (25.03.1945)
 Ҡыҙыл Байраҡ ордены (21.04.1945)
 I дәрәжә Ватан һуғышы ордены (06.04.1985)

 Иҫкәрмәләр 

 Һылтанмалар 
 *    

 Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
 Узиков Ю. Он бил фашистов в самом Берлине

Категория:Бөйөк Ватан һуғышы артиллеристары
Категория:Советтар Союзы Геройҙары
Категория:Ҡыҙыл Байраҡ ордены кавалерҙары
Категория:Ленин ордены кавалерҙары
Категория:1-се дәрәжә Ватан һуғышы ордены кавалерҙары
Категория:Дан ордены кавалерҙары
Категория:Алфавит буйынса шәхестәр
Категория:Өфөлә ерләнгәндәр
Категория:25 мартта тыуғандар
Категория:1921 йылда тыуғандар
Категория:Ҡырмыҫҡалы районында тыуғандар
Категория:16 апрелдә вафат булғандар
Категория:1990 йылда вафат булғандар
Категория:Өфөлә вафат булғандар
Категория:КПСС ағзалары